Source: http://www.stkhlohovec.sk/informacie-pre-motoristov/doklady-na-vedenie/
Timestamp: 2018-05-27 07:37:18+00:00
Document Index: 9400863

Matched Legal Cases: ['§ 4', '§ 94', '§ 23', '§ 18', '§ 52', '§ 70', '§ 6', '§ 89', '§ 8', '§ 12']

STK Hlohovec - STK, EK, KO : Doklady predpísané pre vedenie a premávku vozidla v premávke na pozemných komunikáciách
Doklady predpísané pre vedenie a premávku vozidla v premávke na pozemných komunikáciách
V zmysle § 4 ods. 1 písm. b) zákona č. 8/2009 Z. z. o cestnej premávke a o zmene a doplnení niektorých zákonov je vodič povinný mať pri sebe platné doklady predpísané týmto zákonom alebo osobitným predpisom.
Dokladmi predpísanými pre vedenie a premávku vozidla v premávke na pozemných komunikáciách sú:
a) vodičský preukaz (§ 94 zákona o cestnej premávke),
b) osvedčenie o evidencii alebo technické osvedčenie vozidla (§ 23 zákona č. 725/2004 Z. z.),
c) doklad o povinnom zmluvnom poistení zodpovednosti za škodu spôsobenú prevádzkou motorového vozidla (§ 18 zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení neskorších predpisov),
d) doklad o vykonaní technickej kontroly (§ 52 zákona č. 725/2004 Z. z.),
e) doklad o vykonaní emisnej kontroly, ak takejto kontrole vozidlo podlieha (§ 70 zákona č. 725/2004 Z. z.),
f) doklad o zaplatení úhrady za užívanie vymedzených úsekov diaľnic, ciest pre motorové vozidlá alebo ciest I. triedy, ako aj označenie vozidla platnou nálepkou, ak je vodič vozidla kontrolovaný na takýchto komunikáciách (§ 6 zákona č. 135/1961 Zb.),
g) doklad o zdravotnej spôsobilosti a doklad o psychickej spôsobilosti, ak takejto povinnosti vodič vozidla podlieha (§ 89 zákona o cestnej premávke),
h) povolenie na zvláštne užívanie pozemných komunikácií, ak sú tieto užívané iným, než zvyčajným spôsobom (§ 8 zákona č. 135/1961 Zb.),
i) iné doklady ustanovené osobitným predpisom (napríklad zákon č. 168/1996 Z. z., § 12 zákona č. 280/2006 Z. z.).